|  |
| --- |
| **Az óra céljai:** A tanulók idézzék fel és rögzítsék, mélyítsék el előzetes ismereteiket Arany János életéről. Szerezzenek jártasságot a tudományos publikációk feldolgozásában, megértésében. Ismerjék meg Arany János életrajzának református vonatkozásait.Ismerjék meg a Debreceni Református Kollégium értékrendjét, a református életszemlélet és hitéletiség kialakításának fontosságát. Legyenek képesek összevetni azt saját oktatási környezetükkel, annak értékrendszerével. Erősödjön református identitástudatuk Arany János példaértékű életútjának megismerésével.  |
| **Idő** | **Szakaszok és célok** | **Tanulói tevékenységek** | **Tanári tevékenységek** | **Munkaforma/****Módszer** | **Tananyagok/****Eszközök** | **Megjegyzések** |
|  | **I. Előkészítés** | A tanulók csoportmunkára készülve helyezkednek el a tanteremben. |  |  |  | A csoportok kialakítása már előzőleg megtörtént, eleve így van kialakítva az ülésrend. Ha nem, akkor időt kell rá tervezni az óravázlatban.A tanórát négy, ötfős csoportra terveztem. |
| Perc10 | **II. Ráhangolódás:**Kapcsolatok teremtéseElőkészítésCélkitűzésMotivációMeglévő ismeretek aktiválása | A tanulók megtekintik az Arany János életútjáról szóló filmrészletet, közben a füzetükben jegyzetelnek. A jegyzeteik segítségével és az előzőleg kiosztott hívóképek használatával csomagolópapíron vázlatosan kidolgozzák az életút egyes szakaszait, majd bemutatják társaiknak. A csomagolópapírra elkészített vázlatokat kihelyezik a tanterem jól látható helyére.  | Levetíti a filmet. Szükség esetén megállítja, segíti és irányítja a fontos információk kiemelését és lejegyzését. Ellenőrzi a jegyzetelést. Kiosztja a hívóképeket és az azon feltüntetett feladatkártyákat. Elmagyarázza a feladatot. | frontális és csoportmunka | *1.számú melléklet: hívóképek*csomagolópapír, filctoll, füzet, a filmrészlet levetítésére alkalmas eszköz | A filmrészlet az alábbi linken található:<https://www.youtube.com/watch?v=VRMDGdSlwcs&t=25s> |
| Perc5 | **Jelentésteremtés 1.** Új anyag feldolgozása, ismeretek bővítése, rögzítés, szövegértési feladatok | A tanulók elolvassák a kiosztott szövegkártyákon lévő, Arany János életútjának református vonatkozásait tartalmazó szövegrészleteket. Az elolvasás után kérdéseket tesznek fel az előforduló ismeretlen szavakra, esetleg értelmezhetetlen szövegrészekre vonatkozóan. | Kiosztja a szövegkártyákat. A felmerülő tanulói kérdésekre válaszol, magyaráz, segíti a tanulókat a feldolgozandó szöveg megértésében, magyarázatokat, javaslatokat fűz a feladatok elvégzéséhez. | csoportmunka | *2. számú melléklet: szövegkártyák a csoportoknak (Arany János életútjának református vonatkozásai)*csomagolópapír, filctoll | A szövegkártyákon lévő ismeretanyag az alábbi linkeken található:<http://reformatus.hu/mutat/13479/><http://www.hitelfolyoirat.hu/sites/default/files/pdf/03-gyori.pdf> Győri Lajos: A református identitás megjelenése Arany János munkásságában |
| **Perc****15** | **Jelentésteremtés 2.** Új anyag feldolgozása.Rendszerezés, rögzítés, lényegkiemelés | A tanulók az elolvasott szöveg alapján csomagolópapírra gondolattérképet készítenek, melyen Arany János életútjának református vonatkozásait emelik ki. Az elkészült gondolattérképek segítségével a csoportok beszámolnak társaiknak a megszerzett új ismereteikről, majd kihelyezik munkáikat a tanteremben az előző feladat vázlata mellé.  | Segíti a lényegkiemelést, irányítja a csoportok munkáját. A megoldásokhoz kiegészítéseket, ötleteket, javaslatokat fűz. Szükség esetén koordinál. | csoportmunka | csomagolópapír, filctoll | Az elkészített gondolat-térképek segítik a tanulókat a további feladatok megoldásában. |
| Perc8 | **III. Összefoglalás, rendszerezés, gyakorlás**  | A tankockákban elkészített feladatokat oldják meg, melyek Arany János vallásosságára, református hitéletére vonatkoznak, illetve a református magyarsággal kapcsolatosak. A megoldásaikat a tanulók önállóan ellenőrzik, javítják a tankockás program segítségével. | Megadja a tankocka címét, segíti az oldal beállítását, támogatást nyújt szükség esetén. | csoportmunka | Csoportonként legalább egy olyan eszköz (pl. tanulói laptop), amelyen a [www.learningapps.org](http://www.learningapps.org)program futtatható. | A laptopokat a tanóra megkezdése előtt érdemes ellenőrizni, és beállítani a learningapps.org oldalt.Minden feladat a tanár által készített tankockákban található.A tankockák elérhetősége:<https://learningapps.org/display?v=p9nbaqw3n18><https://learningapps.org/display?v=pbz32x37518> |
| Perc5 | **IV. Házi feladat kijelölése** | A tanulók meghallgatják a tanár előadásában Arany János: *Fiamnak* című versét, majd a füzetükbe lejegyzik a házi feladat kérdéseit. | Kiosztja papíralapon, majd felolvassa Arany János: *Fiamnak* című versét, felírja/ kivetíti a házi feladat kérdéseit. Elmagyarázza a házi feladat megoldásának módját. | frontális osztálymunka | *3. számú melléklet: Arany J.: Fiamnak c. verse**4. számú melléklet: feladatkártya a házi feladathoz*füzet |  |
| Perc2 | **IV. Reflektálás –** összegzés,rögzítés | Ki mit tanult ma? Minden tanuló egy post it-re felír három olyan mondatot, amelyet a mai órán tanult meg Arany János életéről. A cédulákat a csoporttagok a tanteremben kihelyezett saját csomagolópapírjaik oldalára ragasztják. | Értékeli a tanulók órai munkáját. A tanulók reflexióit áttanulmányozva, azok figyelembevételével tervezi a következő órákat. | egyéni munka |  |  |